
AVIZ
asupra propunerii legislative pentru modificarea şi completarea

 Legii nr. 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii, trimisă cu adresa nr. Pl.X- 295 din 23 aprilie 2007 şi înregistrat sub nr. 31/485 din 24.04.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins propunerea legislativă în şedinţa din 17 aprilie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din  7.05.2007.


Membrii Comisiei au examinat propunerea legislativă supusă avizării, expunerea de motive la propunerea legislativă, avizul favorabil al Consiliului Legislativ cu nr. 1626/29.11.2006 precum şi Punctul de vedere al Guvernului cu nr. 33 din 05.01.2007 prin care nu susţine adoptarea iniţiativei legislative.
  

În urma dezbaterilor, membrii Comisiei, constatând că unele categorii de active la care face referire iniţiatorul nu pot fi vândute deoarece, mai devreme sau mai târziu vor fi folosite pentru desfăşurarea activităţii de transport, au hotărât, cu unanimitate de voturi, avizarea negativă a propunerii legislative.



În raport de obiectul şi conţinutul său, propunerea legislativă face parte din categoria legilor ordinare.
                              PREŞEDINTE,                  SECRETAR,
                             Sergiu  Andon                      George Băeşu
Consilier

